Mtel (Bosna i Hercegovina)
Telekomunikacije Republike Srpske a.d. Banja Luka, koje posluje kao m:tel, jest telekom operater u Bosni i Hercegovini. Kompanija nudi telekomunikacione usluge iz oblasti mobilne telefonije, fiksne telefonije, digitalne televizije, interneta i prenosa podataka. Poslovnim korisnicima omogućena su integrisana biznis rješenja sa razgovorima i prenosom podataka u mobilnoj i u fiksnoj mreži. Pored omogućavanja visokokvalitetnih usluga i primjene savremenih informacionih tehnologija, m:tel ulaže u sport, kulturu, obrazovanje i humanitarne projekte. Kupovinom manjih telekomunikacijskih kompanija Elta-Kabela iz Doboja, Blicneta iz Banje Luke, Telrada iz Bijeljine i drugih krajem 2010-ih, osiguran je potpuni monopol na teritoriji Republike Srpske pokrivajući 95% tržišta fiksne telefonije, kablovske televizije i interneta.